Pietro Mascagni

**Pietro Antonio Stefano Mascagni** () var ein italiensk komponist og dirigent som ved sida av Ruggero Leoncavallo og Giacomo Puccini er ein av dei viktigaste representantane for verismo-operaen.

## Liv og virke

### Bakgrunn
Pietro Mascagni var fødd i Livorno i Toscana. Far hans var bakar. Pietro skulle mot eigen vilje, men etter ønsket til faren, studert til å bli jurist. Men onkelen hans adopterte han, og lét han byrja å studera musikk. Faren forsona seg med dette valet ettersom sonen nokså snart hadde stor framgang med verka sine.

Han var elev av Amilcare Ponchielli og Michele Saladino ved musikkonservatoriet i Milano. Frå 1895 til 1902 var han leiar for konservatoriet i Pesaro.

### Komponist
Det best kjende verket til Mascagni, operaen *[[Cavalleria rusticana]]*, vann den milanesiske musikkforleggjaren Edoardo Sonzogno sin konkurranse for unge italienske komponistar som ikkje hadde hatt nokre operaoppføringar. Verket blei ein av dei største suksessane i operahistoria etter uroppføringa på Teatro Costanzi i Roma i 1890. Librettoen er basert på Giovanni Vergas si veristiske novelle/skodespel med same namn, og operaen til Mascani blir rekna som den første innan verismosjangeren i opera.

Også operaene *L'Amico Fritz* og *Iris* hadde stor popularitet i Europa.

Til saman skreiv Mascagni femten operaer, ei operette og fleire orkester- og korverk, i tillegg til songar og klavermusikk. Han hadde stor suksess i samtida si, både som komponist og dirigent.

Mascagni gjentok aldri seg sjølv i verka sine. Ein kan finna mange ulike stilartar i operaene hans: den sterke sicilianske kjensla i *Cavalleria rusticana*, den asiatiske stemninga i *Iris*, idyllen i *L'Amico Fritz*, det franske lydbiletet i *Isabeau* og den krasse verismen i *Il Piccolo Marat*. Mascagni kunne tilpassa det veristiske uttrykket sitt etter det dramatiske behovet.

## Operaer av Mascagni

* *[[Cavalleria rusticana]]* (17. mai 1890 Teatro Costanzi, Roma) – libretto, libretto
* *[[L'amico Fritz]]* (31. oktober 1891 Teatro Costanzi, Roma) – libretto
* I Rantzau (10. november 1892 Teatro La Pergola, Firenze)
* *[[Guglielmo Ratcliff]]* (16. februar 1895 Teatro alla Scala, Milano), komponert mellom 1885 og dei tidlege 1890-åra – libretto
* Silvano (25. mars 1895 Teatro alla Scala, Milano)
* *[[Zanetto]]* (2. mars 1896 Liceo Musicale, Pesaro) – libretto
* *[[Iris (opera)|Iris]]* (22. november 1898 Teatro Costanzi, Roma) – libretto
* Le maschere (17. januar 1901 Teatro Carlo Felice, Genova – Teatro Regio, Torino – Teatro alla Scala, Milano – Teatro La Fenice, Venezia – Teatro Filarmonico, Verona – Teatro Costanzi, Roma)
* *[[Amica]]* (16. mars 1905, Monte Carlo) – libretto
* Isabeau (2. juni 1911 Teatro Coliseo, Buenos Aires)
* *[[Parisina]]* (15. desember 1913 Teatro alla Scala, Milano) – libretto
* *[[Lodoletta]]* (30. april 1917 Teatro Costanzi, Roma) – libretto
* Sì (13. desember 1919 Teatro Quirino, Roma), operette
* Il piccolo Marat (2. mai 1921 Teatro Costanzi, Roma)
* *[[Pinotta]]* (23. mars 1932 Casinò, San Remo), etter kantaten *In filanda* (1881)
* Nerone (16. januar 1935 Teatro alla Scala, Milano), musikken skriven mellom 1890-åra og 1930-åra

## Kjelder

**Denne artikkelen bygger på «[[:no:Pietro Mascagni|Pietro Mascagni]]» frå ,  den 12. mai 2024.*  

## Litteratur

* Virgilio Bernardoni: [MASCAGNI, Pietro](http://www.treccani.it/enciclopedia/pietro-mascagni_(Dizionario-Biografico)/), *Dizionario Biografico degli Italiani* - bind 71 (2008)
* Alan Mallach: *Pietro Mascagni and his Operas*, Boston 2002
* Alan Mallach:  *The Autumn of Italian Opera.* *From Verismo to Modernism 1890–1915*, Boston 2007

## Bakgrunnsstoff